|  |
| --- |
| **IPA 2016-„Podrška zaštiti od poplava i upravljanju rizikom od poplava“** |

**Opći cilj projekta:** Ojačati saradnju između BiH i EU u oblasti zaštite okoliša, s osnovnim ciljem da se zaustavi dalja degradacija i započne proces poboljšanja stanja okoliša s ciljem održivog razvoja.

**Specifični cilj:** Unaprijediti nivo spremnosti u BiH u pogledu zaštite od štetnih uticaja voda.

**Vrijednost projekta:** 5.000.000 EUR

**Komponenta 1.**

**Rezultat 1:** Poboljšan sistem upravljanja rizicima od poplava u BiH

Šest glavnih aktivnosti:

1.1. Izrada plana upravljanja rizicima od poplava za sliv rijeke Save u Federaciji BiH

1.2. Izrada plana upravljanja rizicima od poplava za sliv Jadranskog mora u Federaciji BiH

1.3. Izrada plana upravljanja rizicima od poplava za sliv rijeke Save u Republici Srpskoj

1.4. Izrada plana upravljanja rizicima od poplava za sliv rijeke Trebišnjice u Republici Srpskoj

1.5. Izrada plana upravljanja rizicima od poplava za Brčko distrikt BiH

1.6. Izrada krovnog izvještaja za BiH koji sadrži ključna pitanja i mjere izvedene na osnovu pet planova upravljanja rizikom od poplava.

Izrada navedenih planova predstavlja posljednji korak ka potpunoj implementaciji EU Direktive o upravljanju rizicima od poplava (Direktiva 2007/60/EC) u BiH.

**Komponenta 2.**

**Rezultat 2:** Povećana spremnost za provedbu strukturnih mjera za zaštitu od poplava u prioritetnim područjima.

Dvije glavne aktivnosti:

2.1. Izrada planskih dokumenata o zaštiti od erozije u Federaciji BiH i Brčko distriktu BiH.

2.2. Izrada seta tehničke dokumentacije (idejnih i glavnih projekata) za infrastrukturu, za zaštitu od poplava u prioritetnim područjima slivova rijeke Save i Jadranskog mora u Republici Srspskoj, Federaciji BiH i Brčko distriktu BiH.

Aktivnost 2.1 predviđa izradu Programa upravljanja erozijom za FBiH i BD BiH, kao početnu fazu za praćenje i potencijalnu kontrolu erozije u poplavnim područjima u FBiH. Ovaj program bi predstavljao dopunu dokumentu koji je u RS već napravljen, čime bi se finalizirao pregled erozivnih područja (potpune mape erozija) na cijelom teritoriju FBiH i definirale ukupne mjere za borbu protiv erozija u FBiH. Pored toga, jedan od izlaznih rezultata ove aktivnosti bi trebao da bude definiran obim praćenja kontrole erozije na cijelom teritoriju FBiH, koje treba vršiti na godišnjoj osnovi. Program se treba zasnivati na preporukama Protokola o upravljanju nanosom uz Okvirni sporazum o slivu rijeke Save, koje je dala Međunarodna komisija za sliv rijeke Save.

Aktivnost 2.2 predviđa izradu seta tehničke dokumentacije (preliminarnih i građevinskih projekata) s ciljem da se projekti za zaštitu od poplava dovedu u fazu potpune spremnosti. Nadležne institucije koje su ključni akteri zajednički su identificirale kritična područja gdje je prijeko potrebno što prije izvršiti rekonstrukciju/konstrukciju i rehabilitaciju infrastrukture. Prilikom identificiranja prioritetnih područja, ključne institucije su poštovale kriterije glavnih korisnika u područjima pogođenim poplavama (uzimajući u obzir najveće moguće materijalne štete u industrijskim zonama, poljoprivrednom zemljištu, te najveći rizik za stanovništvo u naseljima) kao i kriterij i Akcionog plana za zaštitu od poplava i upravljanje vodama u BiH za period 2014 - 2017, koji zajedno sa Mjerom 3 (“Izrada tehničkih rješenja za zaštitu od poplava, erozije i bujica za naselja i gradove koji nisu imali izgrađene zaštitne vodne objekte i izgradnja novih objekata“) u potpunosti opravdava aktivnosti predviđene u okviru komponente 2 Projekta.

Početak implementacije Projekta IPA 2016 se očekuje u 2018. godini.